Diari Oficial de la Generalitat Valenciana


Sumari del DOGV 7492, del 25-03-2015 (2015/2472)

RESOLUCIÓ de 12 de març de 2015, de la Presidència de l'Acadèmia Valenciana de la Llengua, per la qual es publica l'Acord de 5 de desembre de 2015, del Ple de l'Acadèmia Valenciana de la Llengua, pel qual s'aprova la modificació de crèdits número 17.005/2014.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7492

Data del DOGV
:   25-03-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/2472


Data del document
:   12-03-2015

Organisme emissor
:   Acadèmia Valenciana de la Llengua

Tipus de document
:   Resolució

RESOLUCIÓ de 12 de març de 2015, de la Presidència de l'Acadèmia Valenciana de la Llengua, per la qual es publica l'Acord de 5 de desembre de 2015, del Ple de l'Acadèmia Valenciana de la Llengua, pel qual s'aprova la modificació de crèdits número 17.005/2014. [2015/2472]  
Segons establix l'article 1.c de la Llei 7/1998, de 16 de setembre, de la Generalitat Valenciana, de Creació de l'Acadèmia Valenciana de la Llengua, ordene la publicació de l'acord següent:  
Acord núm. 45/2014, pel qual s'aprova la modificació pressupostària número 17.005/2014: ajust de crèdits entre els capítol I, II i IV.  
  
Vist l'expedient de modificació de crèdits 17.005/2014 en què es proposa l'ajust de crèdits entre els capítols I, II i IV per un import de 215.000 ?.  
Vist que la imputació de crèdits s'ha efectuat tenint en compte el nivell de vinculants de gestió dels crèdits del pressupost aprovats per l'Acadèmia Valenciana de la Llengua.  
Vista la proposta elevada per la Junta de Govern, de 2 de desembre de 2014 (Acord 199/2014).  
Atés que el Ple de l'Acadèmia Valenciana de la Llengua és l'òrgan competent per a aprovar la present modificació, segons establix l'article 16 de les Bases d'execució pressupostària 2014.  
El Ple acorda:  
Modificació pressupostària 17.005/2014. Ajust de crèdits entre els capítols I, II i IV.  
El pressupost de 2014 va suposar una disminució global de les despeses del 10,14 % respecte a l'any anterior, i esta disminució va ser especialment significativa en el capítol II, que va suportar pràcticament la meitat d'esta reducció. La previsió de despeses fins al final de l'exercici, fa necessari un reajust pressupostari que incremente els crèdits d'este capítol amb estalvis procedents de la resta del pressupost.  
Per altra banda, les bases d'execució del pressupost del present exercici pressupostari establixen que totes les despeses s'han de comptabilitzar a nivell de subconcepte pressupostari, encara que tinguen vinculants de crèdit a nivell superior.  
Per a evitar l'existència de saldos de crèdits disponibles negatius en subconceptes pressupostaris del capítol II i del capítol IV, derivats de l'existència de vinculants de crèdit a nivell superior, també es realitza la modificació per l'import d'eixos saldos de manera que no n'hi haja cap subconcepte amb crèdit negatiu en finalitzar l'exercici pressupostari.  
  
La modificació pressupostària 17.005/2014 consistix en l'ajust de crèdits entre els capítol I, II i IV per un import de 187.800 ?, en els termes següents:  
La modificació de crèdits implica, en les despeses del capítol I, disminucions a nivell d'article i capítol pressupostari; en el capítol II, increment en les despeses del capítol; en el capítol IV, ajust de subconceptes pressupostaris dins d'un mateix projecte.  
La imputació de crèdits s'ha efectuat tenint en compte el nivell de vinculants de gestió dels crèdits del pressupost aprovats per l'Acadèmia Valenciana de la Llengua.  
  
València, 12 de març de 2015.- El president: Ramon Ferrer Navarro.